ก่อนหน้านี้เคยมีเลือดออกนอกช่วงเป็นประจำเดือนไปตรวจบอกเป็นประจำเดือนซ้ำ เมื่อ 2-3 เดือนก่อนจะไปเที่ยวเลยกินยาเลื่อนประจำเดือน แต่เผอิญดันกินตอนที่ประจำเดือนมาแล้ว หลังจากนั้น ประจำเดือนไม่หยุดแต่มาน้อยลงกว่าปกติ เดือนต่อมา ประจำเดือนก็มาปกติ ( วันที่ 6 ) แต่มาน้อยลงกว่าปกติ เดือนต่อมา ประจำเดือนเลื่อนมาช้าเกือบ 2 อาทิตย์ ( วันที่ 16 ) เดือนนี้ มีน้ำสีน้ำตาลไหลออกมา ในช่วงรอบของประจำเดือนปกติ( วันที่ 6 ) แต่มาน้อยและกลิ่นไม่เหมือนประจำเดือนปกติ และไม่มีอาการปวดท้องเหมือนทุกครั้งที่เป็นประจำเดือนเลยค่ะ แบบนี้ผิดปกติไหมคะ ตอนนี้กำลังรอดูอยู่ว่าถึงวันที่ 16 นี้จะเป็นประจำเดือนไหม
สวัสดีค่ะ ประจำเดือนมาไม่สม่ำเสมออาจเกิดจากการมีถุงน้ำหลายใบในรังไข ภาวะฮอร์โมนจากรังไข่ผิดปกติ ไข่ไม่ตก เนื้องอกมดลูก พังผืดมดลูก โรคไทรอยด์เป็นต้น ซึ่งต้องพบสูตินรีแพทย์เพื่อตรวจหาสาเหตุที่แน่ชัดต่อไปจากประจำเดือนที่กล่าวมานั้น ก็น่าจะยังมาทุกเดือนอยู่ และถ้าห่างกันในช่วง 22-35 วันน่าจะเป็นประจำเดือนปกติ แต่ถ้ามาถี่หรือห่างกว่านี้ น่าจะมีความผิดปกติค่ะ ส่วนลักษณะเลือดประจำเดือนอาจแตกต่างกันไปในแต่ละครั้งได้ หากมาในช่วง 3-7 วัน ก็น่าจะไม่ผิดปกติอะไรแนะนำปรึกษากับสูตินรีแพทย์ที่ดูแลอีกครั้งค่ะ ระหว่างนี้ไม่ซื้อยาปรับฮอร์โมนใดๆมากินเอง